شەفەق نیوز/ سەرچەوەیگ ئەمنی لە پارێزگای زیقار، ئمڕوو شەممە، خەوەردا لە خنکیان سێ کوڕ لە ناوچەیلیگ جیاجیا لە پارێزگاگە.
سەرچەوەگە ئەرا ئاژانس شەفەق نیوز وت: دوو خنکیان لە قەزای فەجر باکوور پارێزگای زیقار توومار کریا، یەکەمەگە کوڕیگ لەداڵگبوی ٢٠٠٦، ودویەمەگە کوڕیگ لەداڵگبوی ٢٠٠٩، ویەکیگ لە تەرمەیلە دراوریا، وهیمان مینەی ئەوەکە کەن.
وتیش: خنکیانە سێیەمەگە لە ناحیەی فەزلیەی باشوور پارێزگاگە بوی، ئەوەیش کوڕیگ بوی لەتەمەن ١٣ ساڵان، لەناو چەم حلو خنکیا، وتا ئیسە مینەی تەرمەگەی کەن.
